原文テキストについてはガリア戦記/注解編#原文テキストを参照。 26.    
1Diebus circiter quindecim quibus in hiberna ventum est initium repentini tumultus ac defectionis ortum est ab Ambiorige et Catuvolco;     2qui, cum ad finis regni sui Sabino Cottaeque praesto fuissent frumentumque in hiberna comportavissent, Indutiomari Treveri nuntiis impulsi suos concitaverunt subitoque oppressis lignatoribus magna manu ad castra oppugnatum venerunt.     3Cum celeriter nostri arma cepissent vallumque ascendissent atque una ex parte Hispanis equitibus emissis equestri proelio superiores fuissent, desperata re hostes suos ab oppugnatione reduxerunt.      4Tum suo more conclamaverunt, uti aliqui ex nostris ad colloquium prodiret:      habere sese quae de re communi dicere vellent, quibus rebus controversias minui posse sperarent.  
----
テキスト引用についての注記
整形テキストについてはガリア戦記/注解編#凡例を参照。 XXVI.    ①Diēbus circiter quīndecim quibus in hīberna ventum est initium repentīnī tumultūs ac dēfectiōnis ortum est ab Ambiorīge et Catuvolcō;      ②quī, cum ad fīnēs rēgnī suī Sabīnō Cottaeque praestō fuissent frūmentumque in hīberna comportāvissent, Indūtiomārī Trēverī nūntiīs impulsī suōs concitāvērunt subitōque oppressīs lignātōribus magnā manū ad castra oppugnātum vēnērunt.      ③Cum celeriter nostrī arma cēpissent vallumque adscendissent atque ūnā ex parte Hispānīs equitibus ēmissīs equestrī proeliō superiōrēs fuissent, dēspērātā rē hostēs suōs ab oppugnātiōne redūxērunt.      ④Tum suō mōre conclāmāvērunt, utī aliquī ex nostrīs ad conloquium prōdīret:        habēre sēsē quae dē rē commūnī dīcere vellent, quibus rēbus contrōversiās minuī posse spērārent. 
 
----
注記
原文の ascendissent, colloquium, fīnīs  などは、それぞれ adscendissent, conloquium, fīnēs  などとした。
語釈